આવા ગંભીર વિષયને ખૂબ જ હળવી શૈલીમાં ચોટદાર સેટાયર, માર્મિક સંવાદો દ્વારા ફિલ્મમાં રજૂ કરાયો છે. તેમ છતાં એક પણ ગંભીર મુદ્દો છૂટતો નથી. છોકરી વિનાનું ગામ હોય ત્યાં કેવી કેવી સમસ્યાઓ સર્જાય એનાં મહત્ત્વનાં તમામ પાસાંઓ આ ફિલ્મમાં આવરી લેવાયાં છે. છોકરી વિનાના ગામમાં ‘વેલેન્ટાઈન ડેનું ઉઠમણું’ અને ‘રક્ષાબંધનનું બેસણું’ ય થાય છે. છોકરીઓ સારા પતિ માટે ‘જયા પાર્વતી’નું વ્રત કરે છે, પણ આ ગામના છોકરાઓ ‘શંકર-કિશન’નું વ્રત કરે છે. અને ઉંમર પાંત્રીસ કરતાંય વધી ગઈ હોય તો ‘પિત્ઝા સાતમ’નું વ્રત કરવાનું. બોલો.... કેવી મજા પડી જાય છોકરાઓને વ્રત કરતા જોવાની ?